สุเบญรัตน์ ซิวทองขว้างจักรปัญญาชน 3 ปีซ้อน
เบญ สุเบญรัตน์ อินแสง นักขว้างจักรทีมชาติไทย เจ้าของเหรียญทองซีเกมส์ 4 สมัยซ้อน จาก ม.กรุงเทพธนบุรี ยังโชว์ฟอร์ม สมราคา คว้าแชมป์ขว้างจักรหญิงไปครอง ในกีฬามหาวิทยาลัยแห่งประเทศไทย ครั้งที่ 43 กันเกราเกมส์ ทำให้เจ้าตัวสร้างสถิติได้เหรียญทองกีฬาปัญญาชนเป็นสมัยที่ 3 ติดต่อกัน ด้านทีมฟุตบอลหญิงเจ้าภาพ ม.อุบลราชธานี ยังมึนต่อเนื่อง ลงเล่นนัดที่ 2 แพ้ สพล.ไปอีก 0-10,การแข่งขันกีฬามหาวิทยาลัยแห่งประเทศไทย ครั้งที่ 43 กันเกราเกมส์ ที่ ม.อุบลราชธานี เมื่อวันที่ 11 ม.ค. ไฮไลต์สำคัญอยู่ที่กรีฑา เบญ สุเบญรัตน์ อินแสง นักขว้างจักรทีมชาติไทย เจ้าของเหรียญทองซีเกมส์ 4 สมัยซ้อน จาก ม.กรุงเทพธนบุรี คว้าแชมป์ขว้างจักรไปตามคาด ด้วยสถิติ 59.55 เมตร ทำลายสถิติเก่าของตัวเองที่ทำไว้ 55.58 ม. จากการแข่งขันเมื่อครั้งที่แล้ว เป็นการคว้าแชมป์กีฬาปัญญาชนสมัยที่ 3 ติดต่อกัน สุเบญรัตน์กล่าวว่า หลังจากนี้จะต้องเตรียมไปลงแข่งขันเพื่อทำสถิติไปโอลิมปิกเกมส์ 2016 ที่ประเทศบราซิล แต่ต้องรอให้สมาคมกรีฑาแห่งประเทศไทยฯ แจ้งโปรแกรมมาอีกครั้ง ส่วนเหรียญทองกรีฑารายการอื่น กระโดดค้ำหญิง เหรียญทอง นันทกา รักษาไวย์ จาก ม.กรุงเทพธนบุรี 3.20 ม. กระโดดสูงหญิง จิรวรรณ ดีสุดจิตร จาก มรภ.สุราษฎร์ธานี 1.64 ม.,ส่วนยิงปืน ปืน พงศกรณ์ ปัญญาทอง นักแม่นปืนเจ้าของ 2 เหรียญทองซีเกมส์หนล่าสุด ที่ สิงคโปร์ จากสถาบันการพลศึกษา (สพล.) คว้า 2 เหรียญทองประเดิมยิงปืนวันแรก หลังยิงได้ 616.2 คะแนน ขณะที่ประเภททีมชาย แชมป์เป็นของ สพล. ที่มีพงศกรณ์, เจนวิทย์ มายา, พลธร สว่างศรี ยิงได้ 1,817.3 คะแนน ด้านปืนสั้นยิงช้าบุคคลชาย ทอง ณัฐพันเลิศ เอื้ออภิญญกุล จาก มรภ.เชียงใหม่ 547 คะแนน ส่วนประเภททีมชาย เหรียญทอง ม.กรุงเทพ ที่มีรชานนท์ ตระกูลทองเจริญ, เอกคทา อัตตนนท์, วรพจน์ ศิริรัตน์ 1,544 คะแนน,ขณะที่ฟุตบอลหญิง แข้งสาวเจ้าภาพ ม.อุบลราชธานี ลงเล่น 2 นัดโดนถล่มไปรวม 28 ประตู โดยลงเล่นนัดที่ 2 ของกลุ่มเอ แพ้ สพล. ไป 0-10 จากที่นัดแรกวันก่อนแพ้ มรภ.ศรีสะเกษ ไปแล้ว 0-18 ส่วนผลรอบแรก นัด 2 คู่อื่น กลุ่มเอ ว.บัณฑิต เอเชีย ชนะ ม.เกษตรศาสตร์ 7-1 มรภ.บุรีรัมย์ ชนะ มรภ.อุบลราชธานี 1-0 ส่วนทีมชาย รอบแรก นัดสุดท้าย กลุ่มเอ ว.พิชญบัญฑิต ชนะจุดโทษ ม.ราชพฤกษ์ 4-3 (ในเวลาเสมอ 0-0) กลุ่มบี มรภ.เชียงใหม่ ชนะ มรภ.บุรีรัมย์ 1-0 กลุ่มซี มศว ชนะจุดโทษ ม.กรุงเทพ 5-4 (ในเวลาเสมอ 2-2) กลุ่มดี ม.แม่โจ้ ชนะจุดโทษ มรภ.ยะลา 3-2 (ในเวลาเสมอ 1-1),ด้าน ดร.ดวงฤทธิ์ เบ็ญจาธิกุล ชัยรุ่งเรือง รองอธิการบดีฝ่ายกิจการนักศึกษา ม.กรุงเทพธนบุรี เปิดเผยว่า เมย์ รัชนก อินทนนท์ หญิงเดี่ยวมือ 5 ของโลก แชมป์หญิงเดี่ยวกีฬามหาวิทยาลัยแห่งประเทศไทย 2 สมัยหลังสุด จะเดินทางมาป้องกันแชมป์อีกสมัย โดยรัชนกจะลงเล่นในประเภทหญิงเดี่ยวและคู่ผสม ซึ่งคู่กับ ต้น ปริญญวัฒน์ ทองน่วม ลุ้นแชมป์สมัยที่ 2 หลังเคยคู่กับ ไอซ์ สิทธิชัย วิบูลย์สิน ได้แชมป์ ในครั้งที่ 41 ที่ ม.ขอนแก่น แต่ครั้งที่ 42 ไม่ได้ลงแข่งประเภทคู่ผสม,อนึ่ง สำหรับผลกรีฑาช่วงค่ำ ไฮไลต์อยู่ที่การชิงเจ้าลมกรด เริ่มจากวิ่ง 100 ม.ชาย มิ้ว จิระพงศ์ มีนาพระ ลมกรดทีมชาติไทย จาก ม.กรุงเทพ เข้าเส้นชัยเป็นคนแรก ด้วยเวลา 10.44 วินาที คว้าแชมป์สมัยที่ 3 ติดต่อกัน ส่วนวิ่ง 100 ม.หญิง แชมป์เป็นของ กวาง จินตหรา เสียงดี จาก ม.กรุงเทพธนบุรี เวลา 11.92 วินาที
เบญ สุเบญรัตน์ อินแสง นักขว้างจักรทีมชาติไทย คว้าแชมป์ขว้างจักรหญิงไปครอง ในกีฬามหาวิทยาลัยแห่งประเทศไทย ครั้งที่ 43 กันเกรา เกมส์ ทำให้เจ้าตัวสร้างสถิติได้เหรียญทองกีฬาปัญญาชนเป็นสมัยที่ 3 ติดต่อกัน
สุเบญรัตน์ อินแสง,กีฬามหาวิทยาลัยแห่งประเทศไทย ครั้งที่ 43,ข่าวกีฬา,ข่าว,ไทยรัฐออนไลน์